বায়ুর গুণমান সূচক

**বায়ুর গুণমান সূচক** (, সংক্ষেপে AQI) বায়ুর গুণমান পরিমাপ করে। কোন স্থানের কোন এক সময়ে বায়ুর গুণমান নির্ণয়ে বায়ুর গুণমান সূচক (একিউআই) শব্দবন্ধ টি ব্যবহৃত হয়। এটি প্রতিদিনের ভিত্তিতে বায়ুর গুণমান রিপোর্ট করার একটি সূচক। বায়ু কতটা দূষিত বা কতটা দূষিত হওয়ার পূর্বাভাস দেওয়া হয়েছে তার একটি আনুমানিক হিসাব দেওয়া সম্ভব এর সাহায্যে। বায়ু দূষণের মাত্রা বৃদ্ধির সাথে সাথে 'একিউআই' বৃদ্ধি পায়, সাথে সাথে জনস্বাস্থ্যের ঝুঁকিও বৃদ্ধি পায়।

বিশ্বের বিভিন্ন দেশে নিজস্ব বায়ু গুণমানের সূচক রয়েছে। সেগুলি ভিন্ন ভিন্ন দেশের জাতীয় বায়ু গুণমানের মানক বা স্ট্যান্ডার্ড অনুসারে। এর মধ্যে রয়েছে 'কানাডার বায়ুর গুণমানের স্বাস্থ্য সূচক', 'মালয়েশিয়ার বায়ু দূষণ সূচক', 'সিঙ্গাপুরের দূষণকারী মান সূচক', ভারতের জাতীয় বায়ুর গুণমান সূচক (এনএকিউআই) ইত্যাদি। বিভিন্ন দেশের পরিবেশ দূষণ সংস্থা (EPA) জনস্বাস্থ্য সুরক্ষার জন্য পাঁচটি দূষণকারী পদার্থের পরিমাণ পরিমাপের পরামর্শ দেয় এবং সেগুলি বিশ্ব স্বাস্থ্য সংস্থার নির্ধারিত নিয়মের বেশি কিনা তা পর্যবেক্ষণ করা হয়ে থাকে। সাধারণত যেসব দূষণকারী পদার্থ পর্যবেক্ষণ করা হয় তার মধ্যে রয়েছে-

* *ভূ-স্তরের [[ওজোন]]* ,
* *আণুবীক্ষণিক [[কণা পদার্থ]],(PM2.5/PM10)*
* *[[সালফার ডাইঅক্সাইড]]*,
* *[[কার্বন মনোক্সাইড]]*  এবং
* *[[নাইট্রোজেন ডাই-অক্সাইড]]* ।

শিশু, বয়স্ক মানুষেরা এবং শ্বাসকষ্ট বা হৃদরোগের সমস্যায় ভোগা ব্যক্তিরা সাধারণত নিম্নমানের বায়ুর কারণে প্রথম আক্রান্ত হন। যখন বায়ুর গুণমান সূচক বেশি থাকে, তখন সরকারি সংস্থাগুলি সাধারণত মানুষকে বাইরে শারীরিক কার্যকলাপ কমাতে, এমনকি একেবারেই বাইরে যাওয়া এড়িয়ে চলতে উপদেশ দেয়।

## সংক্ষিপ্ত বিবরণ
[থাম্ব|স্কটল্যান্ডের [এডিনবরা|এডিনবার্গে একটি বায়ুর মান পরিমাপ কেন্দ্র]]
বায়ুর গুণমান সূচক (একিউআই) গণনার জন্য একটি নির্দিষ্ট গড় সময়কাল ধরে বায়ু মনিটর এর সাহায্যে বায়ু দূষণকারীর ঘনত্ব অর্থাৎ বাতাসে গ্যাস [ যা প্রতি মিলিয়ন অংশ (ppm) বা প্রতি বিলিয়ন অংশে (ppb)] ও কণা পদার্থের পরিমাণ (যা প্রতি ঘনমিটারে মাইক্রোগ্রাম) পরিমাপ করা হয়। দূষণকারীর ঘনত্ব এবং সময় বায়ু দূষণকারীর মাত্রা প্রকাশ করে। নির্দিষ্ট মাত্রার দূষণে সাথে স্বাস্থ্যের প্রভাব রোগবিস্তার বিজ্ঞান গবেষণায় প্রতিষ্ঠিত হয়েছে। বায়ু দূষণকারীর ক্ষমতার বিভিন্নতায় এবং বায়ু দূষণকারীর ঘনত্ব হতে বায়ুর গুণমান সূচকের রূপান্তর দূষণকারীর উপর নির্ভর করে পরিবর্তিত হয়। ফলে বায়ু-গুণমানের সূচক মানগুলি সাধারণত বিভিন্ন পরিসরে বা বিভাগে বিভক্ত করা হয়। প্রতিটি পরিসরে বা বিভাগে একটি বর্ণনাকারী, একটি রঙের কোড এবং একটি মানসম্মত জনস্বাস্থ্য পরামর্শদাতা বরাদ্দ করে থাকে।

বায়ু নির্গমন বৃদ্ধিতে বায়ুর গুণমান সূচক বাড়তে পারে। উদাহরণস্বরূপ, ব্যস্ত সময়ে যানবাহন চলাচলের সময়, অথবা যখন বাতাসের দাবানল শুরু হয় অথবা বায়ু দূষণকারী পদার্থের তরলীকরণের সম্ভব হয় না। বায়ুর স্থবিরতা, যা প্রায়শই উচ্চ-চাপ অঞ্চলে, তাপমাত্রার বিপরীতমুখী পরিবর্তনে বা বাতাসের কম গতির কারণে ঘটে, সেই এলাকায় বায়ু দূষণ বজায় থাকে। ফলে দূষণকারী পদার্থের উচ্চ ঘনত্ব, বায়ু দূষণকারী পদার্থের মধ্যে রাসায়নিক বিক্রিয়া এবং কুয়াশাচ্ছন্ন পরিস্থিতি দেখা দেয়।
[থাম্ব|টেক্সাসের হিউস্টনের গালফটনে অবস্থিত সাইনবোর্ড, যেখানে [ওজোন ঘড়ির ইঙ্গিত রয়েছে।]]
যেদিন সূক্ষ্ম কণা পদার্থের দূষণের কারণে বায়ুর গুণমান সূচক বৃদ্ধির পূর্বাভাস দেয়, সে দিন জনস্বাস্থ্য সংস্থা নিম্নলিখিত উপায় অবলম্বন করতে পারে। যেমন-

**সংবেদনশীল গোষ্ঠীর মানুষজন, যেমন বয়স্ক ব্যক্তি, শিশু এবং শ্বাসকষ্ট বা হৃদরোগের সমস্যা আছে যাদের বা রোগে ভুগছেন, তাদের বাইরের পরিশ্রম এড়িয়ে চলার পরামর্শ দেওয়া*। 
**বায়ু নির্গমন কমাতে "অ্যাকশন ডে" ঘোষণা করে স্বেচ্ছাসেবী পদক্ষেপে উৎসাহিত করা। যেমন- গণপরিবহন ব্যবহার*
**সূক্ষ্ম কণা পদার্থ ফুসফুসে প্রবেশ করতে না দেওয়ার জন্য বাইরে মাস্ক এবং ঘরের ভিতরে এয়ার পিউরিফায়ার ব্যবহারের পরামর্শ দেওয়া* 

অত্যন্ত খারাপ বায়ু গুণমান সূচকের সময়কালে, যখন একিউআই "গুরুতর" বা "মারাত্মক" নির্দেশ করে অর্থাৎ তীব্র বায়ুর দূষণে জনস্বাস্থ্যের জন্য উল্লেখযোগ্য ক্ষতির কারণ হতে পারে, তখন সংস্থাগুলি জরুরি পরিকল্পনা গ্রহণ করতে পারে। যেমন, তাদের প্রধান দূষণ নির্গমনকারী সংস্থাগুলিকে (যেমন কয়লা পোড়ানো শিল্প) বিপজ্জনক পরিস্থিতি হ্রাস না হওয়া পর্যন্ত নির্গমন কমাতে নির্দেশ দিতে পারে। 

বিশ্বের অনেক দেশ ভূ-স্তরের ওজোন , কণা পদার্থ , সালফার ডাইঅক্সাইড, কার্বন মনোক্সাইড এবং নাইট্রোজেন ডাইঅক্সাইড পর্যবেক্ষণ করে বায়ুর গুণমান গণনা করে 

একটি নির্দিষ্ট দেশে বায়ুর গুণমান সূচকের সংজ্ঞা সেই দেশের পারিপার্শ্বিক জাতীয় বায়ু-গুণমানের মানক বা স্ট্যান্ডার্ড উন্নয়ন প্রতিফলিত করে।  বিশ্বের যেকোনো স্থানের সরকারি সংস্থাগুলিকে বায়ুর গুণমান সূচকের একটি সাধারণ সংজ্ঞা ব্যবহার করে তাদের রিয়েল-টাইম বায়ু পর্যবেক্ষণ তথ্য প্রদর্শনের জন্য সম্প্রতি এক ওয়েবসাইট উপলব্ধ করা হয়েছে।

## অবস্থান অনুসারে সূচক

### ভারত-
থাম্ব|ভারতের জাতীয় বায়ু গুণমান সূচকের উপাদান (এনএকিউআই)
ভারতে জাতীয় বায়ু-মানের সূচক (এনএকিউআই) ২০১৪ খ্রিস্টাব্দের ১৭ সেপ্টেম্বর ভারতের পরিবেশ মন্ত্রী প্রকাশ জাভড়েকর নয়াদিল্লিতে স্বচ্ছ ভারত অভিযান'-এর অধীনে বায়ুর গুণমান সূচক চালু করেন।

ভারতের কেন্দ্রীয় দূষণ নিয়ন্ত্রণ বোর্ড, রাজ্য দূষণ নিয়ন্ত্রণ বোর্ড যৌথভাবে দেশের ২৪০টি শহরকে অন্তর্ভুক্ত করে ৩৪২ টি পর্যবেক্ষণ কেন্দ্রে জাতীয় বায়ু পর্যবেক্ষণ কর্মসূচি (NAMP) পরিচালনা করছে, পেশাদার চিকিৎসক, বায়ুর গুণমান বিশেষজ্ঞ, শিক্ষাবিদ, জনস্বার্থ গোষ্ঠীর প্রতিনিধি এবং রাজ্য দূষণ নিয়ন্ত্রণ বোর্ড সমন্বয়ে একটি বিশেষজ্ঞ দল গঠন করা হয় এবং আইআইটি কানপুরকে প্রযুক্তিগত গবেষণার দায়িত্ব দেওয়া হয়। আইআইটি কানপুর এবং বিশেষজ্ঞ দল ২০১৪ খ্রিস্টাব্দে একটি 'বায়ুর গুণমান সূচক' প্রকল্পের সুপারিশ করে।  পূর্বে পরিমাপ সূচকটি তিনটি পরামিতির উল্লেখ ও সীমাবদ্ধ ছিল, নতুন সূচকটি আটটি পরামিতি পরিমাপ করে  এবং অবিচ্ছিন্ন পর্যবেক্ষণ ব্যবস্থাপনায় প্রায় রিয়েল-টাইম ভিত্তিতে গুণমানের সূচক তথ্য সরবরাহের মনিটর নতুন দিল্লি, মুম্বাই , পুনে , কলকাতা এবং আহমেদাবাদে ইনস্টল করা হয়েছে । 

ভারতে জাতীয় বায়ু-গুণমানের সূচকের ছয়টি বিভাগ রয়েছে, সেগুলি হল- *ভালো* , *সন্তোষজনক* , *মাঝারি*, *খারাপ* , *গুরুতর* এবং *বিপজ্জনক* । প্রস্তাবিত জাতীয় বায়ু-গুণমানের সূচক নির্ধারণে আটটি দূষণকারী হল-
**আণুবীক্ষণিক [[কণা পদার্থ]],(PM2.5),
**আণুবীক্ষণিক কণা পদার্থ,(PM10)
**[[সালফার ডাইঅক্সাইড]]* ,
**[[কার্বন মনোক্সাইড]]*,
**[[নাইট্রোজেন ডাই-অক্সাইড]]*
** [[ওজোন]]* ,
** [[অ্যামোনিয়া]]*  এবং 
**[[সীসা]]*
বাতাসে এদের স্বল্পমেয়াদী (চব্বিশ ঘন্টার গড় সময়কাল পর্যন্ত) উপস্থিতিতে পরিমাপিত পরিবেষ্টিত ঘনত্ব, সংশ্লিষ্ট মান এবং সম্ভাব্য স্বাস্থ্য প্রভাবের উপর ভিত্তি করে জাতীয় পরিবেষ্টিত বায়ু গুণমানের মান নির্ধারণে দূষণকারীদের প্রতিটির জন্য একটি উপ-সূচক গণনা করা হয়। সবচেয়ে খারাপ উপ-সূচকটি সামগ্রিক জাতীয় বায়ু-গুণমানের সূচক প্রতিফলিত করে। বিভিন্ন জাতীয় বায়ু-গুণমানের সূচক বিভাগ এবং দূষণকারীদের জন্য সম্ভাব্য স্বাস্থ্য প্রভাবগুলিও প্রস্তাব করা হয়েছে, যার প্রাথমিক ইনপুট গ্রুপের চিকিৎসা বিশেষজ্ঞদের কাছ থেকে নেওয়া হয়েছে। জাতীয় বায়ু-গুণমানের সূচক মান এবং সংশ্লিষ্ট পরিবেষ্টিত ঘনত্ব (স্বাস্থ্য ব্রেকপয়েন্ট) পাশাপাশি চিহ্নিত আটটি দূষণকারীর জন্য সম্ভাব্য স্বাস্থ্য প্রভাবগুলি নিম্নরূপ:''

## তথ্যসূত্র

বিষয়শ্রেণী:পরিবেশগত সূচক
বিষয়শ্রেণী:বায়ু দূষণ
বিষয়শ্রেণী:পৃথিবীর বায়ুমণ্ডল